b'\n_START_ARTICLE_\nDe burgundiske Nederlande\n_START_SECTION_\nHuset Burgund\n_START_PARAGRAPH_\nDele af omr\xc3\xa5derne blev i 1384 arvet af burgundiske hertuger, der nedstammede fra det franske kongehus Valois, da Louis de M\xc3\xa2le, greve af Flandern d\xc3\xb8de. Hans arving, Margaret 3. af Flandern, var gift med Filip 2. af Burgund (1342-1404), yngste s\xc3\xb8n af Johan 2. af Frankrig og den f\xc3\xb8rste hertug fra huset Valois som styrede Burgund. De indledte en periode med burgundisk styre over Nederlandene. De regerede over grevskaberne Flandern, Artois, Rethel, Burgund og Nevers.  _NEWLINE_De burgundiske omr\xc3\xa5der blev 1421 udvidet med grevskabet Namur, i 1430 med hertugd\xc3\xb8mmerne Brabant og Limburg, i 1441 med grevskaberne Hainaut, Holland og Zeeland, hertugd\xc3\xb8mmet Luxembourg og med hertugd\xc3\xb8mmet Geldern i 1473. _NEWLINE_Valois-\xc3\xa6raen varede til 1477, da den sidste hertug af Valois Karl den modige d\xc3\xb8de p\xc3\xa5 slagmarken uden en mandlig arving. De omr\xc3\xa5der, som l\xc3\xa5 under hertugd\xc3\xb8mmet Burgund, blev f\xc3\xb8rt tilbage til den franske krone, og de nederlandske dele af hertugd\xc3\xb8mmet blev overf\xc3\xb8rt til huset Habsburg gennem Maria af Burgund og hendes \xc3\xa6gtemand Maximilian I af Habsburg til deres s\xc3\xb8n, Filip I af Burgund.'